Saint Andrew (Guernsey)

Saint Andrew (guernésiais: Saint Andri; fransk: Saint-André-de-la-Pommeraye) er et av ti parishes (distrikter) på den kanaløya Guernsey. Det ligger sentralt på øya og er det eneste distriktet uten tilgang til sjøen. Postkoden for Saint Andrew begynner med GY6.

Geografi 
Saint Andrew er lokalisert i sentrum av øya og består av daler og høydedrag.

Da det er vanlig å liste prestegjeldene rundt kysten, enten med eller mot klokken, begynnende med Saint Peter Port, er Saint Andrew vanligvis det siste sognet som nevnes på en slik liste. Det ga opphav til det tradisjonelle tilnavnet dgèrnésiais på guernésiais for innbyggerne her: les croinchaons («siktingene», det vil si hva som etterlatt i silen).

Saint Andrews er det mest kostbare sognet på Guernsey, tett fulgt av Saint Pierre Du Bois og Saint Saviour. Saint Andrews er delt i to deler hvor den ene delen grenser mot Saint Peter Port og den andre grenser mot Saint Saviour og Forest. Den øvre delen av sognet hvor kirken og det lille kapellet er lokalisert er meget ruralt.

Kirker 

Little Chapel, «det lille kapell», er som navnet indikerer et lite kapell beliggende i Les Vauxbelets («Vakker liten dal»). Det ble reist av broder Déodat, katolsk munk fra Frères des écoles chrétiennes («Brødre av de kristne skoler»), også kalt for De La Salle-brødrene. Egentlig bygde han først et kapell i mars det samme året, men fikk kritikk av sin trosfeller, og rev den i løpet av natten og begynte på nytt. Det andre kapellet ble ferdig i juli 1914. Det har blitt omtalt som det «minste fungerende kapell i Europa, om ikke i verden.» Da biskopen av Portsmouth besøkte det i 1923 kunne han ikke komme gjennom døra, og Déodat rev det på nytt. Den tredje og nåværende utgaven er 4,9 meter langt og knappe 2,7 meter bredt. I 1939 dro Déodat tilbake til Frankrike og døde der, og således aldri kapellet helt ferdig. Det er dekorert med havskjell, småstein, og biter av porselen i ulike farger. Det har plass til rundt åtte personer.

Sognekirken er St Andrew's Church og har opprinnelse tilbake til middelalderen. Dens fulle navn er  St André de la Pommeraye («Sk Andrews of the Apple Orchard»). Hertug Vilhelm av Normandie bevilget kirken til det franske klosteret St. Martin de Marmoutier på 1050-tallet. Det ble overtatt av den engelske kronen senere og forble krongods. De eldste delene av den nåværende kirken er fra 1100-tallet, men en del av steinene kan ha blitt gjenbrukt fra en eldre bygning. Tillegg til tårnet og det nordlige midtskipet ble gjort på slutten av 1400-tallet. Under Guernseys kalvinistiske periode fra 1560- til 1660-tallet ble det meste av middelalders dekorasjon og trekk fjernet. Dagens kirkes utsmykning er resultatet av donasjoner de siste hundre år. En av de mest kjente kirkelederne var Daniel Francis Durand (1745-1832) var sogneprest (rector) i årene 1780-1794, og domsprest (dean) av Guernsey, Alderney og Sark i årene 1794/5-1832. Hans portrett henger i Guernsey Museums and Galleries.

Historiske severdigheter 

 Det tyske underjordiske hospital består av to lange tunneler som går parallelt. Anlegget ble åpnet for offentligheten i juli 1954 og har vært så siden. Det består røntgenrom, laboratorium, legerom, operasjonssal og kvarterer for staben. Flere av okkupasjonsmyndighetens tysk skilt henger fortsatt: Rauchen Verboten («Røyking forbudt»), Unbefugten Eintritt Verboten («Uautorisert adgang forbudt»).

Skoler 
 St Andrew's School
 Grammar School, Footes Lane

Sykehus 
 The Princess Elizabeth Hospital (også kjent som PEH)

Referanser

Eksterne lenker 
 
 St Andrews, Guernsey, Theislandwiki
 Parish of St Andrew, Guernsey Information

Guernseys parishes